text: Ikke alle er glade for kørekort-alderen sænkes fra 16 til 15 år
  14 april 2016 kl. 17.40
  Emma Jensen er glad for, hun var 16 år, da hun tog sit kørekort til knallerten. Hun synes ikke, hun var moden nok inden. Og det er flere eksperter enige i.
  Alternativet til knallerten er for mange unge cyklen - og det er både et sundere og mere sikkert transportmiddel - lyder det i dag fra Dansk Cyklistforbund.
  Og netop sikkerheden har fået Rådet for Sikker Trafik til at ryste på hovedet af regeringen forslag om at nedsætte alderen.
  Erfaringer fra Sverige - men også Østrig, der i 2002 nedsatte aldersgrænsen for at køre på knallert fra 16 til 15 år, viser, at antallet af tilskadekomne 15 årige steg voldsomt - og i løbet af 4 år blev antallet 6-doblet.
  Og Emma Jensen tror også, det vil ku få alvorlige konsekvenser, hvis alderen bliver sænket
  -De skal jo igennem det samme, som jeg har været igennem, de skal lære præcis det samme. Men alligevel så tror jeg bare at der vil ske flere ulykker og de måske ikke føler sig helt sikre omkring det.
  